CELEX: 62019TN0826
Language: da
Date: 2019-12-04 00:00:00
Title: Sag T-826/19: Sag anlagt den 4. december 2019 – Tazzetti mod Kommissionen

10.2.2020   
            
            
               DA
            
            
               Den Europæiske Unions Tidende
            
            
               C 45/85
            
         
      Sag anlagt den 4. december 2019 – Tazzetti mod Kommissionen
      (Sag T-826/19)
      (2020/C 45/70)
      Processprog: italiensk
      
         Parter
      
      
         Sagsøger: Tazzetti, SA (Madrid, Spanien) (ved advokaterne M. Condinanzi, E. Ferrero og C. Vivani)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Det fastslås, at de anfægtede afgørelser er ugyldige og uvirksomme efter en forudgående konstatering af, at disse afgørelser er ulovlige, og – eventuelt – at gennemførelsesforordning 2019/661, navnlig dens artikel 7, ikke finder anvendelse.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Der er i denne sag nedlagt påstand om annullation af Europa-Kommissionens afgørelse (note) af 30. september 2019 ARES (2019) 6048224 rettet til sagsøgeren, af Europa-Kommissionens afgørelse (note) af 27. september 2019 ARES (2019) 6014426 rettet til Tazzetti S.p.A., af Europa-Kommissionens afgørelse (note) af 27. september 2019 ARES (2019) 6024220 rettet til Tazzetti S.p.A., samt af efterfølgende udstedte retsakter og, om nødvendigt, og efter en forudgående konstatering af, at Kommissionens gennemførelsesforordning (EU) 2019/661 af 25. april 2019 om sikring af, at det elektroniske kvoteregister for markedsføring af hydrofluorcarboner fungerer efter hensigten (EUT L 112 af 26.4.2019, s. 11), navnlig dens artikel 7, er ugyldig i artikel 277 TEUF’s forstand, fastslås det, at gennemførelsesforordningen ikke finder anvendelse med den deraf følgende annullation af de ovennævnte gennemførelsesafgørelser til samme forordning.
      Søgsmålsgrundene og de væsentligste argumenter er de samme som i sag T-825/19, Tazzetti mod Kommissionen.